**VEDLEGG TIL**

**UTKAST TIL REVIDERTE**

**«UTDANNINGSREGLER FOR BRUKSPRØVEDOMMERE»**

**SAMMENSTILLING AV DE VIKTIGSTE ENDRINGENE**

**Bruksprøvedommerutdannelse**

Plassering av ansvar i hht samarbeidsavtale.

Vi foreslår en «modulbasert» utdannelse.

Det har ved flere anledninger vært oppe til diskusjon, hvorvidt man skal kunne bedømme og karaktersette noe man aldri har deltatt i selv.

På siste dommersamling (November 2014), ble det anbefalt av samlingen at Fagkomiteen tok tak i dette i forbindelse med sin revidering av dommerutdannelsen.

Vi har derfor satt inn følgende føringer i reglene:

*Bruksprøvedommerutdannelsen baserer seg på kandidatens praktiske erfaring med hund etter følgende kriterier:*

* *Praktisk erfaring (resultat) fra rundering etter NKK`s regler for Brukshundprøver: dømmer rundering, spor, rapport, feltsøk og lydighet*
* *Praktisk erfaring (resultat) fra spor etter NKK`s regler for Brukshundprøver: dømmer spor, rapport, feltsøk og lydighet*

**Begrunnelse:**

I «Regler for Brukshundprøver» er det øvelsen rundering som er den spesialøvelsen hvor alt blir bedømt fra start til mål. Dette er også en krevende og sammensatt øvelse, hvor det er mange faktorer som skal beskrives, forstås og bør være som en del av dommeraspirantens erfaring for å gjøre en god bedømmelse. Disse ting er basert på erfaring.

I forhold til spesialøvelsen spor, er det nå etter siste revidering, kun sporoppsøk som er bedømt i forhold til spesialøvelsen her. Sporoppsøk, er en teknisk, lite omfattende øvelse, som ikke innehar så mange faktorer. Denne øvelsen, som for så vidt er en «innledning» til hovedøvelsen spor, vil kunne beskrives, bedømmes, og karaktersettes av en dommer som har erfaring med rundering og feltsøk.

Rapport er en sport som pr i dag, av forskjellige årsaker, det ikke finnes noe aktivitet rundt i Norge. Vi har nå likevel valgt å beholde denne gruppen i regelverket. Dette i håp om at det kanskje en gang vil kunne la seg gjøre å ta dette opp igjen.

Det betinger at vi har en plan for dommere til denne gruppen inkludert i det forslaget vi leverer nå.

Bedømmelse av rapport-øvelsen handler i stor grad om de tekniske ting (lydigheten) på stasjonene. Det som er poengtert i regelverket som skal vektlegges i bedømmelsen er:

* At hunden er stille og rolig under oppstalling på stasjon
* At hunden lar seg framføre til start
* At hunden ikke tyvstarter /evt lar seg kalle tilbake etter tyvstart.

Når det gjelder karaktersetting i forhold til løps-strekning/løpstid er dette definert i en tabell og er ren «matematikk». Disse utregningene gjøres i hovedsak av øvingsledere, som et grunnlag for utgangspunkt for karaktersetting. Karakteren på øvelsen er således basert på; oppførsel på stasjon og løpstid.

I denne gruppen er det også nødvending for begge dommerne å samordne opplysninger fra begge før bedømmelsen kan avsluttes.

I tillegg til det å sette seg inn i hva øvelsen handler om, vil det som er lagt inn av føringer for bedømmelse av denne øvelsen, kunne gjennomføres av en dommer som har erfaring fra spor/rundering, feltsøk og lydighet.

Dette er utgangspunktet for vårt forslag til hvilke moduler den enkelte kan dømme.

**Inntakskriterier**

Vi foreslår å ta bort kravet om å være instruktør som et av inntakskriteriene for å kunne bli bruksprøvedommer.

**Målsetning**

Ingen endringer

**Utdannelsens innhold**

Vi foreslår å ta bort «Avsluttende praktisk prøve» og legger opp til at bestått aspirantarbeid skal være grunnlaget for en evt innstilling til autorisasjon.

**Utdannelsens gjennomføring**

Nytt punkt for å presisere måter å gjennomfør kurset på, samt varighet. Dette for å unngå å ha en kilde til forskjellige måter å holde kurset på.

**Kursets innhold**

Presisert innhold/tema på kurset

**Aspirantarbeid**

Justert tekst i forhold til forslaget forøvrig.

Presisert oppgradering av «runderingsdommer».

Tatt med et punkt vedr føringer for å ha med aspirant på stevner.

**Godkjenning forutsetter**

Justert tekst i forhold til forslaget for øvrig.

**Autorisering av bruksprøvedommere**

Justert tekst

***Fagkomiteen for Bruks***

***Juli 2016***